b'\n_START_ARTICLE_\nHenning Fritz\n_START_SECTION_\nKlubska kariera\n_START_PARAGRAPH_\nKlubsko \xc4\x8dlansko kariero je za\xc4\x8del leta 1988 v doma\xc4\x8dem SC Magdeburg, kjer je ostal do leta 2001, ko se je preselil v THW Kiel. Njegov zadnji klub je bil Rhein-Neckar L\xc3\xb6wen kjer je igral med letoma 2007 in 2012, ko je zaklju\xc4\x8dil z uspehi bogato kariero.\n_START_SECTION_\nReprezentan\xc4\x8dni vratar\n_START_PARAGRAPH_\nFritz je v svojem reprezentan\xc4\x8dnem obdobju osvojil \xc5\xa1tevilne medalje na najve\xc4\x8djih rokometnih prireditvah. Prvo kolajno, in to zlato, je dobil na EP 2004, ko je Nem\xc4\x8dija v finalu premagala Slovenijo ter postala evropski prvak. Istega leta, 2004 je na poletnih olimpijskih igrah v Atlanti v sestavi nem\xc5\xa1ke reprezentance osvojil \xc5\xa1e srebrno olimpijsko medaljo._NEWLINE_Najve\xc4\x8dji uspeh Fritzove generacije je pri\xc5\xa1el leta 2007, ko so Nemci slavili na doma\xc4\x8dem svetovnem prvenstvu in se okitili z zlato medaljo.'